CELEX: 22007D0084
Language: hu
Date: 2007-07-06 00:00:00
Title: Az EGT-Vegyesbizottság 84/2007 határozata ( 2007. július 6. ) az EGT-megállapodás VI. mellékletének (Szociális biztonság) módosításáról

13.12.2007   
            
            
               HU
            
            
               Az Európai Unió Hivatalos Lapja
            
            
               L 328/26
            
         
      AZ EGT-VEGYESBIZOTTSÁG
   
   84/2007 határozata
   (2007. július 6.)
   az EGT-megállapodás VI. mellékletének (Szociális biztonság) módosításáról
   AZ EGT-VEGYESBIZOTTSÁG,
   tekintettel az Európai Gazdasági Térségről szóló megállapodás kiigazításáról szóló jegyzőkönyvvel módosított, az Európai Gazdasági Térségről szóló megállapodásra (a továbbiakban: a megállapodás) és különösen annak 98. cikkére,
   mivel:
   
               (1)
            
            
               A megállapodás VI. mellékletét a 2006. szeptember 22-i 118/2006 EGT-vegyesbizottsági határozat (1) módosította.
            
         
               (2)
            
            
               A szociális biztonsági rendszereknek a Közösségen belül mozgó munkavállalókra és családtagjaikra történő alkalmazásáról szóló 1408/71/EGK rendelet végrehajtására vonatkozó szabályok megállapításáról szóló, 1972. március 21-i 574/72/EGK tanácsi rendeletet (2) bele kell foglalni a megállapodásba.
            
         
               (3)
            
            
               Az 574/72/EGK rendelet címét a 3795/81/EGK tanácsi rendelet (3) módosította, kiterjesztve azt az önálló vállalkozókra és családtagjaikra.
            
         
               (4)
            
            
               Az 574/72/EGK rendelet 2., 3., 4. és 10. mellékletét Liechtenstein tekintetében módosítani kell a liechtensteini közigazgatás szervezésének változásai miatt.
            
         
               (5)
            
            
               Az 574/72/EGK rendelet 5. mellékletét módosítani kell Norvégia tekintetében a 2007. január 1-jén életbe lépett, Norvégia által Hollandiával megkötött új megtérítési megállapodás, valamint a 2006. június 1-jén életbe lépett, Norvégia által Portugáliával megkötött, megtérítésről való lemondásról szóló megállapodás miatt.
            
         
               (6)
            
            
               Az izlandi „tryggingastofnun rikisins” és a liechtensteini „Amt für Volkswirtschaft” angol elnevezése megváltozott,
            
         A KÖVETKEZŐKÉPPEN HATÁROZOTT:
   1. cikk
   A megállapodás VI. melléklete a következőképpen módosul:
   
               1.
            
            
               A 2. pont (574/72/EGK tanácsi rendelet) a következőképpen módosul:
               
                           i.
                        
                        
                           A „ZB. LIECHTENSTEIN” szakasz 1. részében (Betegség és anyaság) és 4. részében (Munkahelyi balesetek és foglalkozási megbetegedések) a b) kiigazításban az „Amt für Volkswirtschaft (Nemzetgazdasági Hivatal)” szöveg helyébe az „Amt für Gesundheit (Egészségügyi Hivatal)” szöveg lép.
                        
                     
                           ii.
                        
                        
                           A „ZB. LIECHTENSTEIN” szakasz 5. részében (Munkanélküliség) a b) kiigazításban a „Nemzetgazdasági Hivatal” szöveg helyébe a „Gazdasági Ügyek Hivatala” szöveg lép.
                        
                     
                           iii.
                        
                        
                           A „ZB. LIECHTENSTEIN” szakasz 1. részében (Betegség, anyaság, munkahelyi balesetek és foglalkozási megbetegedések, munkanélküliség) a c) és f) kiigazításban a „munkanélküliség” szöveget el kell hagyni.
                        
                     
                           iv.
                        
                        
                           A „ZB. LIECHTENSTEIN” szakasz 1. részében (Betegség, anyaság, munkahelyi balesetek és foglalkozási megbetegedések, munkanélküliség) a c) és f) kiigazításban, valamint a „ZB. LIECHTENSTEIN” szakasz 1(b)., 2(b)., 5., 6. és 7. részében az m) kiigazításban az „Amt für Volkswirtschaft (Nemzetgazdasági Hivatal)” szöveg helyébe az „Amt für Gesundheit (Egészségügyi Hivatal)” szöveg lép.
                        
                     
                           v.
                        
                        
                           A „ZB. LIECHTENSTEIN” szakasz 3. részében az m) kiigazításban az „Amt für Volkswirtschaft” szöveg helyébe az „Amt für Gesundheit” szöveg lép, és a „Nemzetgazdasági Hivatal” szöveg helyébe az „Egészségügyi Hivatal” szöveg lép.
                        
                     
                           vi.
                        
                        
                           A „ZB. LIECHTENSTEIN” szakasz 2(b) és 3(b) részében a c) és f) kiigazításban az „Amt für Volkswirtschaft (Nemzetgazdasági Hivatal)” szöveg helyébe az „FMA Finanzmarktaufsicht Liechtenstein (Liechtensteini Pénzpiaci Felügyelet)” szöveg lép.
                        
                     
                           vii.
                        
                        
                           A „ZB. LIECHTENSTEIN” szakasz végén a c) és f) kiigazítás a következő szöveggel egészül ki:
                           
                                       „5.
                                    
                                    
                                       Munkanélküliség:
                                       Amt für Volkswirtschaft (Nemzetgazdasági Hivatal).”
                                    
                                 
                     
                           viii.
                        
                        
                           A g) kiigazításban a 370. pont (NORVÉGIA – HOLLANDIA) szövege helyébe a következő szöveg lép:
                           „Az 1408/71/EGK és az 574/72/EGK rendelet szerint biztosított természetbeni ellátások költségeinek megtérítéséről szóló 2007. január 23-i megállapodás.”
                        
                     
                           ix.
                        
                        
                           A g) kiigazításban a 373. pont (NORVÉGIA – PORTUGÁLIA) szövege helyébe a következő szöveg lép:
                           „Az 1408/71/EGK rendelet 36. cikke (3) bekezdése és 63. cikke (3) bekezdése, valamint az 574/72/EGK rendelet 105. cikke (2) bekezdése szerinti, a betegség és anyaság, munkahelyi balesetek és foglalkozási megbetegedések tekintetében nyújtott természetbeni ellátások költségei és az igazgatási ellenőrzések és egészségügyi felülvizsgálatok költségei megtérítéséről való, e rendeletekben foglalt kölcsönös lemondásról szóló 2000. november 24-i megállapodás.”
                        
                     
         
               2.
            
            
               A 3.38. pontban (151. határozat) a „15. Liechtenstein” szakaszban az „Amt für Volkswirtschaft (Nemzetgazdasági Hivatal)” szöveg helyébe az „Amt für Gesundheit (Egészségügyi Hivatal)” szöveg lép.
            
         
               3.
            
            
               A mellékletben az „Állami Társadalombiztosítási Intézet” szöveg helyébe a „Társadalombiztosítási Igazgatóság” szöveg lép.
            
         2. cikk
   Ez a határozat 2007. július 7-én lép hatályba, feltéve, hogy az EGT-Vegyesbizottság a megállapodás 103. cikkének (1) bekezdésében előírt összes bejelentést megkapta (4).
   3. cikk
   Ezt a határozatot az Európai Unió Hivatalos Lapjának az EGT-re vonatkozó részében és EGT-kiegészítésében kell közzétenni.
   
      Kelt Brüsszelben, 2007. július 6-án.
      
         
            az EGT-Vegyesbizottság részéről
         
         
            az elnök
         
         Stefán Haukur JÓHANNESSON
         
      
   
   
      (1)  HL L 333., 2006.11.30., 42. o.
   
   
      (2)  HL L 74., 1972.3.27., 1. o. A legutóbb a 629/2006/EK európai parlamenti és tanácsi rendelettel (HL L 114., 2006.4.27., 1. o.) módosított rendelet.
   
      (3)  HL L 378., 1981.12.31., 1. o.
   
   
      (4)  Alkotmányos követelmények fennállását nem jelezték.